David Petraeus
David Petraeus Res apud Vicidata repertae: Nativitas: 7 Novembris 1952; Novum Eboracum, Cornwall-on-Hudson Patria: Civitates Foederatae Americae Nomen nativum: David Howell Petraeus Familia Genitores: Sixtus Petraeus; Miriam Howell Coniunx: Holly Petraeus Proles: Stephen Petraeus David Howell Petraeus (natus die 7 Novembris 1952) est miles Civitatum Foederatarum. Dux supremus copiarum multinationalium(en) in Iraco militantium atque rector procurationis nuntiorum centralis Civitatum Foederatarum meruit. David Petraeus alumnus est academiae militaris Civitatum Foederatarum iuxta Promontorium Occidentale, ubi professor fuit eodem quo apud scholam rerum internationalium universitatis Princetoniensis studia superiora prosequebatur. Ibi anno 1987 gradum doctoris ascendit. Annis 2001 et 2002 in Bosnia, ab anno 2003 in Iraco militavit. Ibi die 26 Ianuarii 2007 dux supremus factus est copiarum multinationalium quae pro regimine Iracensi pugnabant. Quo officio usque in annum insequentem fuctus est. Die 31 Octobris 2008 dux directionis centralis exercitus Civitatum Foederatarum, deinde die 23 Iunii 2010 dux supremus copiarum in Afgania militantium, denuo a die 6 Septembris 2011 rector procurationis nuntiorum centralis factus est. Mox die 9 Novembris 2012, documentorum secretorum ad amasiam Paulam Broadwell diurnariam (quae vitam eius scribebat) patefactorum accusatus, id munus renuntiare coactus est.